laion/Wikipedia-Exotic huggingface dataset:
Cartoon Network: Punch Time Explosion

Cartoon Network: Punch Time Explosion הוא משחק וידאו שפותח על ידי Papaya Studio ויצא בשנת 2011 לקונסולות ה-3DS ,Wii ,Xbox והפלייסטיישן 3. זהו משחק קרוסאובר מסוג משחק לחימה אשר מאגד בתוכו דמויות מסדרות הערוץ Cartoon Network. כמו כן, למשחק יצאה גרסת תוספת בשם Cartoon Network: Punch Time Explosion XL שכללה מספר דמויות נוספות. המשחק הוא משחק מסוג לחימה, שבו 2–4 דמויות נלחמות זו בזו. ישנן כמה זירות שונות שמבוססות על סדרות הטלוויזיה שבערוץ. בחלק מהזירות קופסת מתנה שנותנת דמות נוספת שמשפיעה על מהלך הקרב. הדמות שנשארת אחרונה מנצחת. משחק יחיד שבו משתתף אחד או יותר נלחמים במחשב או בשחקנים אחרים. שחקן אחד בוחר דמות ונלחם בה במשך כמה קרבות עד שהוא מגיע לבוס הסופי, "הוא" מבנות הפאוור פאף. הקריין (שמגולם בידי ג'ורג' לואו) מספר שהוא לקח יום חופש ומחליט לצפות בסדרות Cartoon Network. אבל אז, כוח מסתורי הורס עולמות ומערבב בין הגיבורים. בן טניסן מגיע לעולמו של צ'וודר, במרדף אחרי וילגקס. הוא נלחם בצ'וודר אפל. כשהוא משתחרר, העולם של צ'וודר נהרס ובן וצ'וודר בורחים. הם פוגשים בבאטרקאפ אפלה. אחרי שהם מביסים אותה, בן, צ'וודר וגם באטרקפ פוגשים את וילגאקס, שהפך את קווין למפלצת. אחרי שהם נלחמים בו עם עזרתו של גוון טניסן, בת דודתו של בן, קווין משתנה בחזרה לאנושי. העולם של בן נעלם, אבל אז מגיע דקסטר עם חללית ומציל את בן, צ'וודר ובאטרקפ. משם נאספים עוד גיבורים כגוון פלאפג'ק, מספר אחד, בנות הפאוור פאף, מאק ובלו, בילי ומנדי וסמוראי ג'ק. אחרי שהם מנסים לחזור, החללית שלהם מתפוצצת והכוח הרשע שהורס ממדים מתגלה כשלט הרחוק של הקריין. השלט כמעט הורג את החבורה, עד שהם מצליחים לזמן את קפטן פלאנט. החבורה נלחמת בשלט ומנצחת אותו, וכל גיבור חוזר למימד הבית שלו. הקריין מדבר על כך שהוא אינו יכול להשתמש בשלט הרחוק שלו יותר, אז הוא ינסה להעביר ערוצים בעזרת מנוף ענק. בן 10 בן טניסן וילגקס קווין א. לוון (בלעדי לגרסת XL) בן טניסן הצעיר (בלעדי לגרסת XL) צ'וודר צ'וודר וקימצ'י בנות הפאוור פאף בלוסום באבלס באטרקפ מוג'ו ג'וג'ו הוא (בלעדי לגרסת XL) פלאפג'ק פלאפג'ק קפטן ק'נאקלס המעבדה של דקסטר דקסטר קוף קידס נקסט דור מספר אחד פדר טוליינטור(בלעדי לגרסת XL) בית פוסטר לחברים דמיוניים מק ובלו ההרפתקאות של בילי ומנדי בילי ומנדי גרים הוס דלגדו (בלעדי לגרסת XL) סמוראי ג'ק סמוראי ג'ק סקוטסמן (בלעדי לגרסת XL) אקו (בלעדי לגרסת XL) קפטן פלאנט קפטן פלאנט ג'וני בראבו ג'וני בראבו (בלעדי לגרסת XL) המשחק זכה לביקורות פושרות, בעיקר מטענה שהמשחק מהווה חיקוי לסדרת סופר סמאש ברוס שנוצרה על ידי מאסהירו סקוראי. Cartoon Network: Punch Time Explosion, במסד הנתונים הקולנועיים IMDb (באנגלית) עמוד המשחק באתר IGN
חורבת הרועה

חורבת הרועה, או אתר הרועה, הוא אתר ארכאולוגי הנמצא בהר הנגב, כ-5 קילומטר צפון-מזרח לקיבוץ שדה בוקר, סמוך לדרך משם לירוחם. האתר שוכן על גבעה השולטת על דרך עתיקה לאורך נחל הרועה, שגובהה 10 מטר מעל סביבתה, ו-550 מטר מעל פני הים. בהמשך הדרך דרומה ניתן למצוא אתר מקביל הנקרא חורבת חלוקים. בשנת 1965 נסקר אתר הרועה לראשונה על ידי חוליית סקר בראשות רודולף כהן ובאותה שנה ערך באתר חפירה יחד עם תלמידים ומורים ממדרשת שדה בוקר. ב-1967 חפר שוב באתר מטעם אגף העתיקות והמוזיאונים (רשות העתיקות). האתר, כמו אתרים אחרים בהר הנגב הוא אתר של יישוב מתקופת הברזל, תקופת ממלכת ישראל והוא חלק משרשרת המצודות הישראליות בנגב, החל מבקעת באר שבע ועד אילת, מצודות המיוחסות למלכי ממלכת יהודה. כאן תמצאו מבנה המשמש מצודה ומספר בתים. המצודה באתר גדולה ובעלת צורה אליפטית. קוטרה הארוך 50 מטרים וקוטרה הקצר 42 מטר. המצודה בנויה כך שחומתה החיצונית מורכבת מחדרים המהווים חומת סוגרים. הקירות עשויים אבני צור מסותתות באופן גס, ועוביים כחצי מטר. הם השתמרו לגובה של כמטר. בחומה 17 חדרים שעובים הממוצע כ-2.5 מטרים ואורכם נע בין 5 ל-10 מטר. על פי הממצא בחדרים, משער חופר האתר כי שימשו כחדרי החיילים ששרתו במצודה, אשר הגנה על הדרך שעברה באזור. פרט למצודה נסקרו ונחפרו עוד 12 מבנים, שלרובם בין חדר אחד לארבעה. בולט מבנה אחד אשר לו חמישה מרחבים. המבנה כנראה נבנה בתוכנית בית ארבעת המרחבים הנפוץ בכל הארץ בתקופת הברזל, אך למבנה זה נוסף מרחב נוסף. רודולף כהן בחר בתאוריה שאומרת כי אותם בתים שימשו כמגורי המפקד האזורי כדי לתאר את המבנה, השונה משאר מבני היישוב. רודולף כהן, "אתר הרועה", עתיקות, רשות העתיקות, כרך ו', 1970, עמ. 6-24
בנק הדואר (רוסיה)

בנק הדואר (ברוסית: Почта Банк) הוא חברת בת של דואר רוסיה. הבנק מספק שירותים פיננסיים מגוונים ללקוחות עסקיים, גופי ממשלה ולכלל הציבור במסגרת סניפי הדואר הפרושים ברחבי הארץ. בנק הדואר בבעלות ממשלתית ונתון לפיקוח משרד התקשורת של רוסיה כמו יתר שירותי הדואר. בנק הדואר נמצא בבעלות משותפת של דואר רוסיה ובנק VTB. הצעת החוק המתאימה הוגשה על ידי המנכ "ל של פד" פ "דואר רוסיה" דמיטרי סטרשנוב וסגנו גלקטיונובה אינסה לבדיקה במשרד התקשורת והקשורת ההמונית של הפדרציה הרוסית. מדיה וקבצים בנושא בנק הדואר בוויקישיתוף אתר האינטרנט הרשמי של בנק הדואר (ברוסית) בנק הדואר, ברשת החברתית פייסבוק בנק הדואר, ברשת החברתית אקס (טוויטר) בנק הדואר, ביישום טלגרם בנק הדואר, ברשת החברתית אינסטגרם בנק הדואר, ברשת החברתית VK בנק הדואר, סרטונים בערוץ היוטיוב ВТБ и «Почта России» стали паритетными владельцами Почта-банка, Информационное агентство Рамблер BFM.ru, Галактионова Инесса Васильевна - персоны на BFM.ru, BFM.ru - деловой портал (ברוסית) https://lenta.ru/tags/persons/galaktionova-inessa/ ערך זה הוא קצרמר בנושא בנקים ובנושא רוסיה. אתם מוזמנים לתרום לוויקיפדיה ולהרחיב אותו.
Cheap Thrills (אלבום של Big Brother and the Holding Company)

Cheap Thrills הוא אלבום מוזיקלי מאת "Big Brothers & Holding Company" או בקיצור BBHC והסולנית שלהם ג'ניס ג'ופלין. האלבום הוקלט ויצא לאור בשנת 1968. זהו אלבום רוק, בלוז רוק, ורוק מתקדם, והוא מכיל כמה מלהיטיה הגדולים של הלהקה, כדוגמת "Piece of My Heart" ,"Summertime" ו- "Ball and Chain". האלבום הוא האלבום השני של הלהקה, אחרי "Big Brother Holding Company". האלבום זכה להצלחה רבה, והיה בראש המצעדים במשך שמונה שבועות בשנת 1968. האלבום כולל שלוש גרסאות כיסוי (קאברים), שחלקן הפכו ללהיטים רק לאחר שפורסמו על יד הלהקה: "Piece of My Heart" ו- "Ball and Chain". האלבום הוקלט בצורת סטריאו ומונו, כאשר באוזן ימין אפשר לשמוע את הגיטרה השנייה והבס, ובאוזן שמאל אפשר לשמוע את התופים ואת הגיטרה המובילה. לעומת זאת, את קולה של ג'ניס ג'ופלין ניתן לשמוע בשתי האוזניים, מה שמייצר תחושה של חוויה עוצמתית של המופע המוזיקלי. למרות הכנסת קולות קהל להקלטות, כל הרצועות הוקלטו באולפן, חוץ מ-"Ball and Chain" שהוקלט בהופעה של הלהקה בפילמור אודיטוריום בסן פרנסיסקו. לאחר ההצלחה של הלהקה בפסטיבל הפופ של מונטריי ב-1967, יצא לאור אלבומם הראשון. אחרי שהאלבום "Big Brother Holding Company" יצא לאור, הלהקה החלה להקליט שירים מקוריים וגרסאות כיסוי ושנה לאחר מכן הוציאה את האלבום "Cheap Thrills" (ריגושים זולים). האלבום זכה להצלחה רבה, ובסוף השנה זה היה האלבום המצליח ביותר של 1968, לאחר שמכר כמעט מיליון עותקים. עם זאת, ההצלחה הייתה קצרת מועד, כאשר ג'ופלין עזבה את הלהקה לקריירת סולו בדצמבר 1968. עטיפת האלבום, שבה מצויר קומיקס מאת רוברט קראמב שבו בכל ריבוע מוזכר שם של שיר באלבום לפי הסדר, הייתה אמורה להיות בכלל צידו האחורי של האלבום. בצד הקדמי הייתה אמורה להופיע תמונה של כל חברי הלהקה ערומים יחד במיטה, אך חברת ההקלטות קולומביה רקורדס הטילה וטו וקבעה שאסור שתמונה זאת תהיה בחזית האלבום. כשג'ופלין, שהייתה מעריצה של קומיקס מחתרתי ובמיוחד של עבודתו של קראמב, ראתה את הקומיקס שצייר והיא מאוד התלהבה. היא דרשה מחברת התקליטים שזאת תהיה עטיפת האלבום, ואלה קיבלו את ההצעה. בריאיון ל- "AIGA", אמר מנהל האמנות של קולומביה רקורדס, ג'ון ברג, "ג'ופלין הזמינה את זה (העטיפה), והיא מסרה לי באופן אישי את "cheap thrills" במשרד. לא היו שינויים עם רוברט קראמב. הוא סירב שישולם לו, באומרו, 'אני לא רוצה את הכסף המטונף של קולומביה.' " מידע על האלבום Cheap Thrills באתר MusicBrainz מידע על האלבום Cheap Thrills באתר AllMusic האלבום Cheap Thrills באתר Discogs האלבום Cheap Thrills באתר ספוטיפיי האלבום Cheap Thrills באתר דיזר פודקאסט על האלבום - ספיישל של חצות - כאן 11 התאגיד הציבורי
ויקטוריה גאורגייבה

ויקטוריה גאורגייבה (בבולגרית: Виктория Георгиева; נולדה ב-21 בספטמבר 1997) היא זמרת-יוצרת בולגרית. היא החלה את הקריירה שלה לאחר שהשתתפה בעונה הרביעית של אקס פקטור בולגריה. היא נבחרה לייצג את בולגריה באירוויזיון 2020 שיערך ברוטרדם, שבהולנד, עם השיר "Tears Getting Sober"‏, אך בעקבות התפרצות נגיף הקורונה בעולם, הוחלט לבטל את אירוויזיון 2020. לאחר ביטול התחרות הודיעה רשת הטלוויזיה של בולגריה שתשמח להמשיך עימה את שיתוף הפעולה וגאורגייבה תייצג את בולגריה גם באירוויזיון 2021 עם השיר "Growing Up Is Getting Old". ב-20 במאי 2021, גאורגייבה ביצעה את השיר בחצי הגמר השני של התחרות, והגיעה למקום השלישי עם 250 נקודות. ב-22 במאי, בגמר התחרות, הגיעה בולגריה למקום ה-11 עם 170 נקודות. מדיה וקבצים בנושא ויקטוריה גאורגייבה בוויקישיתוף ויקטוריה גאורגייבה, ברשת החברתית פייסבוק ויקטוריה גאורגייבה, ברשת החברתית אינסטגרם ויקטוריה גאורגייבה, סרטונים בערוץ היוטיוב ויקטוריה גאורגייבה, במסד הנתונים הקולנועיים IMDb (באנגלית) ויקטוריה גאורגייבה, באתר ספוטיפיי ויקטוריה גאורגייבה, באתר Last.fm (באנגלית) ויקטוריה גאורגייבה, באתר MusicBrainz (באנגלית) ויקטוריה גאורגייבה, באתר דיזר ויקטוריה גאורגייבה, באתר Discogs (באנגלית) ויקטוריה גאורגייבה, באתר Genius בולגריה: ויקטוריה חשפה את "TEARS GETTING SOBER", באתר EuroMix, ‏07/03/2020 בולגריה: ויקטוריה תתמודד באירוויזיון 2021!, באתר EuroMix, ‏21/03/2020 Semi-final 2: The 10 songs qualified for the Grand Final Eurovision 2021 Results: Voting & Points ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
פיוטר נובאק

פיוטר (פיטר) נובאק (נולד ב-5 ביולי 1964 בפבינייס) הוא כדורגלן עבר פולני. נובאק החל את הקריירה שלו בגיל 15, בקבוצת WLOK פבינייס, ב-1979, בה שיחק ארבע עונות. לאחר מכן שיחק נובאק ב-זבישה בידגושץ', במוטור לובלין, ובוידזוו לודז', לפני שעבר ב-1990, לבקירקויספור מהליגה הטורקית הראשונה. לאחר מכן שיחק נובאק ביאנג בויז ברן ובדינמו דרזדן, לפני שעבר ב-1994, לקייזרסלאוטרן מהבונדסליגה. אחר כך עבר נובאק למינכן 1860, שם שיחק עד 1998. בשנים אילו זכה נובאק בתואר הפליימייקר של השנה בבונדסליגה (1996) ובתואר הכדורגלן הפולני של השנה (1996). ב-1998, עבר נובאק לשיקגו פייר מליגת ה-MLS האמריקאית. בשנה זו, הוביל נובאק את שיקגו לזכייה בגביע ה-MLS ונחשב לאחד השחקנים הטובים בליגה. נובאק הוביל את שיקגו לשתי זכיות בגביע ארצות הברית הפתוח (1998, 2000), תוך כדי שהוא משחק 114 משחקים בקבוצה, כובש 26 שערים ומבשל 42 בישולים. נובאק שיחק בשיקגו עד שנת 2002, לאחר מכן עבר לניו אינגלנד רבולושן, אבל מיד לאחר שעבר הוא הודיע על פרישה מכדורגל מקצועני. בתחילת עונת 2004, מונה נובאק למאמן די.סי. יונייטד, ועזר לה לזכות בגביע ה-MLS בפעם הרביעית. בסוף שנת 2005 נבחר נובאק להרכב כל הזמנים ב-MLS. בשנים 2007 עד 2009 היה עוזר מאמן נבחרת ארצות הברית ומאמן נבחרת ארצות הברית עד 23. בשנים 2010 עד 2012 היה מאמן קבוצת פילדלפיה יוניון. נובאק היה שחקן מפתח בנבחרת פולין, ואף היה קפטן שלה במשך שלוש שנים. ב-24 משחקים בנבחרת כבש נובאק שלושה שערים. מדיה וקבצים בנושא פיוטר נובאק בוויקישיתוף פיוטר נובאק, באתר Transfermarkt פיוטר נובאק, באתר WorldFootball.net פיוטר נובאק, באתר National Football Teams פיוטר נובאק, באתר FootballDatabase.eu פרופיל המאמן, באתר Transfermarkt
יחסי אורוגוואי – קוריאה הדרומית

יחסי אורוגוואי-קוריאה הדרומית הם היחסים הדיפלומטיים הרשמיים שבין הרפובליקה המזרחית של אורוגוואי ובין הרפובליקה של קוריאה. שתי המדינות כוננו יחסים דיפלומטיים בשנת 1964. היחסים הדיפלומטיים בין המדינות כיום הם חלקיים. דרום קוריאה היא שותפת מסחר חשובה עבור אורוגוואי. שתי המדינות חברות בארגון ה-G77. קוריאה הדרומית מיוצגת באורוגוואי על ידי שגרירות שהיא מחזיקה במונטווידאו, בירת המדינה. אורוגוואי מיוצגת בקוריאה הדרומית על ידי שגרירות שהיא מחזיקה בסיאול, בירת המדינה. מדיה וקבצים בנושא יחסי אורוגוואי – קוריאה הדרומית בוויקישיתוף "Joint declaration of the G77". נבדק ב-23 ביוני 2018. {{cite web}}: (עזרה) Embassy of the Republic of Korea in Montevideo Retrieved 1 July 2014. Embassy of Uruguay in Seoul Retrieved 1 July 2014. ערך זה הוא קצרמר בנושא יחסי חוץ ובנושא אורוגוואי. אתם מוזמנים לתרום לוויקיפדיה ולהרחיב אותו.
יחסי אוקראינה – ערב הסעודית

יחסי אוקראינה–ערב הסעודית הם היחסים הדיפלומטיים הרשמיים שבין ערב הסעודית לבין אוקראינה. סעודיה הכירה בעצמאותה של אוקראינה בשנת 1992. החל מאפריל 1993 מתקיימים בין המדינות יחסים דיפלומטיים מלאים. בינואר 2003 ערך נשיא אוקראינה ליאוניד קוצ'מה ביקור רשמי בסעודיה. בשנת 2015 השתתף הנשיא פטרו פורושנקו בטקס הלווייתו של המלך עבדאללה בן עבד אל-עזיז אאל סעוד. סעודיה מיוצגת באוקראינה באמצעות שגרירות במוסקבה, שמשמשת כשגרירות הן ברוסיה והן באוקראינה. אוקראינה מיוצגת בסעודיה באמצעות שגרירות בריאד וקונסוליית כבוד בג'דה. מדיה וקבצים בנושא יחסי אוקראינה – ערב הסעודית בוויקישיתוף ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
כריסטינה צ'ונג

כריסטינה צ'ונג (באנגלית: Christina Chong; נולדה ב-1 בינואר 1983) היא שחקנית אנגלייה. היא הופיעה בתפקידים בולטים בקולנוע ובטלוויזיה, בהם בסדרות "מונרו", "שחיתות", "Halo: Nightfall", "מראה שחורה", "דוקטור הו", ו-"24: לחיות יום נוסף". צ'ונג נולדה ברובע אנפילד שבלונדון, לאב סיני ולאם אנגלייה. היא גדלה במשפחה של שישה ילדים בברוקסבורן שבהרטפורדשייר מצפון ללונדון. אחר שהוריה נפרדו, היא עברה עם אמה ושלושה מאחיה ללונגרידג' שבלנקשייר, עיר הולדתה של אמה. צ'ונג החלה לרקוד בגיל ארבע, ולמדה בבית הספר למחול סאטקליף בלונגרידג'. בגיל 14 התקבלה לבית הספר לאמנויות הבמה "Italia Conti Academy of Theatre Arts" בלונדון, וסיימה את הלימודים אחרי חמש שנים. אחרי סיום הלימודים לוהקה למחזמר "אאידה" של אלטון ג'ון שהועלה בעיר ברלין. עם זאת פציעה גרמה לקיצור הקריירה שלה בתיאטרון המוזיקלי והיא פנתה לתחום המשחק. את הכשרתה המקצועית רכשה במכון לי סטרסברג לתיאטרון ולקולנוע בניו יורק שם למדה במשך 18 חודשים. אחרי שחזרה ללונדון התקשתה בתחילה למצוא עבודה כשחקנית, וקיבלה רק תפקידי משנה קטנים והופעות בפרסומות. כדי להתפרנס היא לימדה משחק בביתי ספר והייתה שותפה במסעדה הסינית של אביה "Harpenden" בהרטפורדשייר. ב-2011 הייתה נקודת הפריצה של צ'ונג בתפקידי משנה בסרטים "W.E." ו"ג'וני אינגליש חוזר", ובפרק בסדרת הטלוויזיה "דוקטור הו". כמו כן שיחקה בתפקיד קבוע בסדרה הרפואית "מונרו". בשלוש השנים הבאות הופיעה בתפקידי אורח או בתפקידים קבועים במספר סדרות טלוויזיה בריטיות ואמריקאיות. ב-2015 שיחקה צ'ונג בעונה השנייה של הסדרה "דומיניון" של רשת SyFy בתפקיד זואי הולוויי, שהופכת למנהיגת המרד של המעמדות הנמוכים בעיר. צ'ונג לוהקה לתפקיד קטן בסרט "מלחמת הכוכבים - פרק 7: הכוח מתעורר", אבל הסצנות בהשתתפותה קוצצו, והיא לא הופיעה בגרסה הסופית. מדיה וקבצים בנושא כריסטינה צ'ונג בוויקישיתוף כריסטינה צ'ונג, ברשת החברתית פייסבוק כריסטינה צ'ונג, ברשת החברתית אקס (טוויטר) כריסטינה צ'ונג, ברשת החברתית אינסטגרם כריסטינה צ'ונג, במסד הנתונים הקולנועיים IMDb (באנגלית) כריסטינה צ'ונג, באתר Rotten Tomatoes (באנגלית) כריסטינה צ'ונג, באתר MusicBrainz (באנגלית) Susannah Butter:May the force be with her: Christina Chong on why joining Star Wars has been such an incredible adventure. London Evening Standard, 3 November 2014 Christina’s acting star is rising auf longridgenews.co.uk am 11 August 2011 "Cast for Syfy's Dominion Expands in Season 2". Dread Central. 2015. נבדק ב-28 במרץ 2015. {{cite web}}: (עזרה) Justin Knoll: ‘Star Wars: Episode VII’ Casts Christina Chong. Variety, 17 July 2014 "Star Wars Episode 7: British actor Christina Chong joins cast". The Guardian. 18 ביולי 2014. {{cite news}}: (עזרה)
פלקוצ'ליס

פלקוצ'ליס (שם מדעי: Placochelys; מילולית: "צב שטוח-שריון") הוא סוג של זוחל ימי נכחד מהסדרה פלקדונטים, אשר חי בסופו של תור הטריאס. לצד קרובו הפספודרמה הוא היה אחד מאחרוני בני סדרתו. בסוג מין יחיד: Placochelys placodonta, אשר תואר ב-1902 בידי החוקר הגרמני אוטו יקל. המאובנים התגלו בגרמניה, אוסטריה, איטליה והונגריה. זוחל זה דמה במראהו לצב ים אך לא היה קרוב אל הצבים המודרניים. הוא הגיע לאורך 90 ס"מ והיה בעל כיסוי שריון רחב עשוי אוסטאודרם מעל גבו, זרועות רגליים רחבות שבקצוותיהם טפרים בולטים והגולגולת הייתה משולשת בצורתה ובעלת שרירים חזקים ומקור מחודד שמאחוריו בלטו זוג שיניים חזקות ועוד שיניים קטנות יותר לאורך הלסת, אשר עזרו למחוץ טרף קשה כמו צדפות וחלזונות ימיים. בשל מבנהו הכבד הוא חי רוב שמנו בתוך הים ושם חיפש קונכיות של חלזונות וצדפות למאכל. זוחל זה הופיע בסרט Sea Rex 3D. מדיה וקבצים בנושא פלקוצ'ליס בוויקישיתוף פלקוצ'ליס, באתר GBIF (באנגלית)
דיכוטומנתס טריסטניקרפה

דיכוטומנתס טריסטניקרפה (שם מדעי: Dichotomanthes tristaniaecarpa, בכתב סיני 牛筋条, בפין-יין: Niú jīn tiáo), הוא צמח שהוא מין יחיד בסוג דיכוטומנתס השייך למשפחת הוורדיים. זהו שיח עד עץ ירוק-עד שגובהו בין 2 ל-7 מטרים, הגדל ברפובליקה העממית של סין. דיכוטומנתס טריסטניקרפה הוא שיח עד עץ ירוק-עד שגובהו בין 2 ל-7 מטרים. הענפים בגוון חום-אפרפר עד שחור-אפרפר כשהם מבוגרים. בתחילה מכוסים בפלומה לבנה צהבהבה הנושרת כשהענפים מזקינים. הניצנים ביצתיים, קטנים, בתחילה מכוסים בפלומה, הנושרת אחר-כך. קצה הניצן מחודד. העלים סרוגים. הפטוטרת מכוסה בפלומה צפופה לבנה צהבהבה ואורכה 0.5–2 מילימטרים. הטרף סגלגל מוארך עד דמוי רומח הפוך. אורכו 3–6 סנטימטרים, ורוחבו 1.5–2.5 סנטימטרים. גונו ירוק כהה מעט מבריק. החלק העליון מכוסה תחילה פלומה, מאוחר יותר חלק. בסיס העלה דמוי יתד עד מעט מעוגל, וקצה העלה מחודד עד קהה. שולי העלים שלמים ולעיתים רחוקות משוננים במחצית החלק העליון. התפרחת באורך 2–5 סנטימטרים, וברוחב 3–6 מילימטרים. ציר התפרחת ועוקץ הפרחים מכוסים בפלומה לבנה צהבהבה. עלי החפה דמוי רומח נושרים מהר. אורכו של צינור הפרח 2–3 מילימטרים שני הצדדים מכוסים בפלומה. אורך העוקץ 1–3 מילימטרים וקוטר הפרחים 5–9 מילימטרים. עלי הגביע ירוקים, משולשים, שוליהם משוננים. חמשת עלי הכותרת לבנים מעוגלים אורכם 3–4 מילימטרים. בפרחים יש בין 15 ל-20 אבקנים, קצרים מעלי הכותרת. הזיר חלק. הפרי הוא הלקט אדום יבש מאורך באורך 5–7 מילימטרים שנשאר בגביע, גדל, והופך בשרני. עונת הפריחה היא אפריל-מאי, והפרי מבשיל באוגוסט-נובמבר. הצמח גדל ביערות עצים מעורבים, רחבי עלים ומחטניים על מדרונות ההרים בגובה בין 1,300 ל-2,500 מטרים מעל גובה פני הים במחוזות סין העממית סצ'ואן ויונאן. מדיה וקבצים בנושא דיכוטומנתס טריסטניקרפה בוויקישיתוף דיכוטומנתס טריסטניקרפה, באתר NCBI (באנגלית) דיכוטומנתס טריסטניקרפה, באתר האנציקלופדיה של החיים (באנגלית) דיכוטומנתס טריסטניקרפה, באתר Tropicos (באנגלית) דיכוטומנתס טריסטניקרפה, באתר GBIF (באנגלית) דיכוטומנתס טריסטניקרפה, באתר The Plant List (באנגלית) דיכוטומנתס טריסטניקרפה, באתר IPNI (באנגלית) השם העברי הוא תעתיק השם המדעי Dichotomanthes tristaniicarpa, Flora of china Vol. 4 Page 85 'Dichotomanthes tristaniicarpa' from the website Trees and Shrubs Online
לוליטה מילבסקיה

לוליטה מרקובנה מילבסקיה (ברוסית: Лоли́та Ма́рковна Миля́вская, באוקראינית: Лоліта Марківна Мілявська; נולדה ב-14 בנובמבר 1963), הידועה בשם הבמה לוליטה (Лолита), היא זמרת, רקדנית, שחקנית, מגישת טלוויזיה ובמאית. זוכת פרס הטלוויזיה הארצית פרס TEFI במועמדות "תוכנית אירוח המובילה" לתוכנית האירוח של עצמה "לוליטה". נולדה בעיר מוקצ'בו לאמא רוסיה, אנה ניקיפורובה ואבא יהודי, מרק גורליק. ב-1974, כשלוליטה הייתה בת 11, ההורים התגרשו והאב עלה לישראל. ב-1974 לוליטה עם אמה עברו לקייב שם היא סיימה את בית הספר והתחילה להופיע. ב-1984 עברה לאודסה שם לוליטה הקימה "קברה-דואט אקדמיה" עם הזמר והשחקן אלכסנדר צקאלו. בשנת 2017, הוציאה לוליטה את קולקציית התיקים שלה בשם "Я себя сделала сама", אשר טווח המחירים של המותג מיועד לנשים בעלות הכנסה בינונית. 2000: Цветочки 2003: Шоу разведённой женщины 2005: Формат 2007: Неформат 2008: Фетиш 2012: Ориентация Север 2014: Анатомия 2018: Раневская 2015: Неизданное 2009: Запавшее 2010: Grand Collection 2005: Шоу разведённой женщины 2007: ?Мне 41… А кто даст מדיה וקבצים בנושא לוליטה מילבסקיה בוויקישיתוף אתר האינטרנט הרשמי של לוליטה מילבסקיה לוליטה מילבסקיה, ברשת החברתית פייסבוק לוליטה מילבסקיה, ברשת החברתית אקס (טוויטר) לוליטה מילבסקיה, ביישום טלגרם לוליטה מילבסקיה, ברשת החברתית אינסטגרם לוליטה מילבסקיה, ברשת החברתית טיקטוק לוליטה מילבסקיה, ברשת החברתית VK לוליטה מילבסקיה, סרטונים בערוץ היוטיוב לוליטה מילבסקיה, במסד הנתונים הקולנועיים IMDb (באנגלית) לוליטה מילבסקיה, במסד הנתונים הקולנועיים KinoPoisk (ברוסית) לוליטה מילבסקיה, באתר אפל מיוזיק (באנגלית) לוליטה מילבסקיה, באתר ספוטיפיי לוליטה מילבסקיה, באתר Last.fm (באנגלית) לוליטה מילבסקיה, באתר MusicBrainz (באנגלית) לוליטה מילבסקיה, באתר דיזר לוליטה מילבסקיה, באתר Yandex.Music (ברוסית) לוליטה מילבסקיה, באתר Discogs (באנגלית) לוליטה מילבסקיה, באתר Songkick (באנגלית) Певица Лолита представила собственную коллекцию сумок, runews24
Kylie Minogue

Kylie Minogue (מוכר גם כ-Kylie Minogue 1994) הוא אלבומה החמישי של הזמרת-יוצרת האוסטרלית קיילי מינוג. האלבום יצא לאור ב-19 בספטמבר 1994 על ידי מספר חברות תקליטים ביניהן: מאשרום רקורדס אשר שם מינוג הייתה חתומה מתחילת הקריירה. זה היה האלבום הראשון שלה מאז שעזבה את PWL. האלבום הגיע למקום הרביעי במצעד האלבומים הבריטי. מבחינה מוזיקלית, Kylie Minogue הוא אלבום דאנס-פופ בעיקר, אך עם זאת, הוא משלב בתוכו מגוון סוגות מוזיקליות שונות, ביניהן: ניו ג'ק סווינג, ג'אז, האוס וטכנו. גם באלבום הזה כמו בשני אלבומיה הקודמים (Let's Get to It ו-Rhythm of Love) מינוג הייתה שותפה לכתיבת השירים באלבום. מבחינה לירית, האלבום עוסק בעיקר באהבה (כמו הסינגלים "Confide in Me" ו-"Put Yourself in My Place" אשר עוסקים באהבה ויושר) אך בין היתר גם במין, תאווה, בגידה ווידוי. האלבום זכה ברובו לביקורות חיוביות כאשר רבים מהמבקרים שיבחו את השימוש של מינוג במיד-טמפו וטענו שזה מחמיא לקולה. בעקבות העסקה החדשה עם חברות התקליטים החדשות עבדה מינוג עם מפיקים שלא עבדה עימם קודם: סטיב אנדרסון, דייב סימן, אם פיפול, פיט הלר טרי פרלי וג'ימי הארי. האלבום זכה להצלחה באוסטרליה כאשר הגיע למקום ה-3 וזכה למעמד זהב, בבריטניה האלבום הגיע למקום הרביעי וזכה גם כן למעמד זהב. מתוכך האלבום יצאו שלושה סינגלים: "Confide in Me", אשר הפך לאחד מהשירים המצליחים של מינוג כאשר הגיע למקום הראשון באוסטרליה במשך 5 שבועות ובנוסף הגיע למקום הראשון גם בישראל ולמקום השני בבריטניה. במצעד האירופאי הכללי הוא הגיע למקום ה-9 ובמצעד הדאנס האמריקאי נכנס גם כן. הסינגל השני היה השיר "Put Yourself in My Place" אשר הגיע למקום ה-11 באוסטרליה ובריטניה. הסינגל השלישי והאחרון מהאלבום היה השיר "Where Is the Feeling?", אשר הגיע למקום 16 בבריטניה אך באוסטרליה הגיע למקום ה-31. על מנת לקדם את האלבום מינוג הופיעה באירועים ובטלוויזיה אך לא יצאה לסיבוב הופעות רשמי. מידע על האלבום Kylie Minogue באתר MusicBrainz האלבום Kylie Minogue באתר Discogs Official Albums Chart Top 100 | Official Charts Company, www.officialcharts.com (באנגלית)
ברוד צ'אנל

ברוד צ'אנל (באנגלית: Broad Channel) היא שכונה שנמצאת באי בשם זה ברובע קווינס בעיר ניו יורק. השכונה מצויה בחלקו הדרומי של האי ומתגוררים בה כ-3,000 תושבים. זהו האי המיושב היחידי במפרץ ג'מייקה וחלקו הצפוני מהווה חלק מאתר הנופש הלאומי גייטווי. השכונה נמצאת בין שכונת האוורד ביץ' לשכונת רוקאווי ומחוברת אליהם בגשרים המצויים משני צדי האי. שני הגשרים מקושרים באמצעות שדרת קרוס ביי החוצה את האי מצפון לדרום. לרכבת התחתית של ניו יורק יש תחנה באי. מדיה וקבצים בנושא ברוד צ'אנל בוויקישיתוף ברוד צ'אנל תצלום לוויין גוגל מפת גוגל תצלום לוויין Broad Channel neighborhood in Far Rockaway, New York (NY), 11693 detailed profile, City-Data
יעל אכמון

יעל אכמון (נולדה ב-4 בינואר 1972) היא מתרגמת ישראלית, שתרגמה למעלה ממאתיים ספרים. נולדה בקיבוץ משמר העמק לד"ר יהודית אכמון, פסיכולוגית קלינית, ואריק אכמון, מנכ"ל ארקיע לשעבר. נכדתו של חבר הכנסת יעקב חזן. אחיה למחצה הוא הארכאולוג גדעון שלח. אכמון בוגרת לימודי תרגום באוניברסיטת תל אביב. החלה לפרסם מתרגומיה בתחילת שנות ה-90 של המאה ה-20. עיקר תרגומיה בתחום הספרות היפה, פנטזיה ומדע בדיוני. תרגומיה ראו אור בהוצאות הספרים הישראליות הגדולות, כמו כנרת זמורה ביתן, הוצאת כתר, מודן הוצאה לאור ועם עובד. ההוביט של ג'.ר.ר. טולקין בהוצאת כנרת זמורה ביתן חצי שמש צהובה של צ'יממנדה נגוזי אדיצ'יה, בהוצאת מחברות לספרות ינקי בחצר המלך ארתור של מארק טוויין בהוצאת גרף טרילוגיית משחקי הרעב של סוזן קולינס, בהוצאת כנרת זמורה ביתן עין החתול של מרגרט אטווד בהוצאת כנרת זמורה ביתן סדרת פרסי ג'קסון של ריק ריירדן בהוצאת גרף אחד מאיתנו הבא בתור של קרן מקמנוס סדרת להב החרמש של ניל שוסטרמן בהוצאת ידיעות ספרים אמארי ואחוות הלילה יעל אכמון, דף שער בספרייה הלאומית אתר האינטרנט הרשמי של יעל אכמון ריאיון במגזין המקוון 'קורא בספרים' הרצאה מצולמת על תרגום משחקי מילים בפסטיבל אייקון פרטים ביוגרפיים באתר האישי של אריק אכמון. ערך זה הוא קצרמר בנושא סופרים ישראלים. אתם מוזמנים לתרום לוויקיפדיה ולהרחיב אותו.
נקודת דוקלו

נקודת דוקלו (באנגלית: Duclaux Point) היא לשון יבשה, החודרת אל מפרץ בוקט בצידו המזרחי של חצי האי פסטר, באי בראבנט בארכיפלג פאלמר, שבאנטארקטיקה. לשון היבשה ממוקמת 6 קילומטרים דרומית-מזרחית לכף קוקברן. לשון היבשה מופתה לראשונה על ידי המשלחת הצרפתית השלישית לאנטארקטיקה, בפיקודו של ז'אן-באטיסט שארקו, אשר חקרה את אנטארקטיקה בין השנים 1903–1905. שמה של לשון היבשה ניתן לה על ידי ז'אן-באטיסט שארקו. לשון היבשה נקראת על שמו של דוקטור פייר אמיל דוקלו, ביוכימאי צרפתי שהיה מנהל מכון פסטר בפריז בשנת 1895. נקודת דוקלו באתר הסקר הגאולוגי של ארצות הברית נקודת דוקלו באתר הגאזט האנטארקטי המשווה SCAR של ממשלת אוסטרליה תצלום לוויין של אזור לשון היבשה, וציון מקום האתרים שסביבה באתר copernix מידע גאוגרפי והיסטורי ההיסטוריה של שמה של הנקודה